มันนี่ทูเดย์
นางสาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย
21 มี.ค. 2558

เอสเอ็มอีแบงก์โกยกำไร 2 เดือน 244 ล้าน
 หรือเอสเอ็มอีแบงก์ เปิดเผยผลการดำเนินงานช่วงเดือน ก.พ.ว่า มีกำไรสุทธิ 146 ล้านบาท สูงกว่าเป้าหมายซึ่งตั้งไว้ที่ 100 ล้านบาท เนื่องจากได้ข้อยุติเรื่องการร่วมทุนในอดีต โดยกำไรสุทธิรวม 2 เดือนแรกของปีอยู่ที่ 244 ล้านบาท ทั้งนี้ ธพว.ได้อนุมัติสินเชื่อใหม่เดือน ก.พ. อยู่ที่ 3,170 ล้านบาท รวม 2 เดือน 4,870 ล้านบาท ส่วนหนี้ที่ไม่ก่อให้เกิดรายได้อยู่ที่ 3.08 หมื่นล้านบาท หรือ 36.24% ของยอดสินเชื่อรวม ลดลงจากเดือนก่อนหน้า 773 ล้านบาท เนื่องจากการปรับโครงสร้างลูกหนี้
คลังยังไม่สั่งแบงก์รัฐสมทบกองทุนเต็มเพดาน 
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยถึงร่างพระราชบัญญัติ (พ.ร.บ.) กองทุนพัฒนาระบบสถาบันการเงินเฉพาะกิจ ว่า เริ่มประกาศในราชกิจจานุเบกษาและมีผลบังคับใช้กลางปีนี้ ซึ่ง นายสมหมาย ภาษี รมว.คลัง กล่าวก่อนหน้านี้ว่า คลังจะยังไม่เร่งเก็บค่าธรรมเนียม 0.47% แต่อาจเริ่มเก็บครึ่งหนึ่งก่อน เพื่อให้ธนาคารรัฐได้ทยอยปรับตัว ธ.ก.ส. คาดว่าจะใช้เวลาปรับตัวราว 2-3 ปี แต่จะไม่ผลักภาระด้วยการขึ้นดอกเบี้ย